Gryfinas
Gryfinas (lenk. Gryfino; vok. Greifenhagen; kaub. Grëfino) – miestas istorinėje Pomeranijos srityje, šiaurės vakarų Lenkijoje. Nuo 1999 m. priklauso Vakarų Pamario vaivadijai, prieš tai Ščecino vaivadijai (1975–1998 m.). Nutolęs 20 km į pietus nuo Ščecino. 21 700 gyventojų (2011 m. duomenys). Vakarinis Odros intakas teka 2 km nuo miesto centro, sudarydamas nuo 1945 m. esantį pasienio ruožą su Vokietija. Kitoje upės pusėje įsikūręs Mešerinas (vok. Mescherin).